Komission asetus (EY) N:o 932/2000, annettu 4 päivänä toukokuuta 2000, kukkakaalien, persikoiden ja nektariinien markkinointivuoden 2000/2001 yhteisön markkinoiltapoistamiskorvauksen alentamisesta markkinointivuodeksi 1999/2000 vahvistetun interventiokynnyksen ylittymisen vuoksi



Virallinen lehti nro L 108 , 05/05/2000 s. 0008 - 0008



Komission asetus (EY) N:o 932/2000, annettu 4 päivänä toukokuuta 2000, kukkakaalien, persikoiden ja nektariinien markkinointivuoden 2000/2001 yhteisön markkinoiltapoistamiskorvauksen alentamisesta markkinointivuodeksi 1999/2000 vahvistetun interventiokynnyksen ylittymisen vuoksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 27 artiklan 1 ja 2 kohdan, sekä katsoo seuraavaa: (1) Komission asetuksessa (EY) N:o 1097/1999(3) vahvistetaan markkinointivuodeksi 1999/2000 kukkakaalien interventiokynnys 112300 tonniksi, persikoiden interventiokynnys 254700 tonniksi ja nektariinien interventiokynnys 83700 tonniksi. Mainitun komission asetuksen (EY) N:o 1097/1999 3 artiklan mukaan siinä tapauksessa, että kukkakaalien, persikoiden tai nektariinien markkinoilta interventioon poistettu määrä ylittää 1 päivän maaliskuuta 1999 ja 28 päivän helmikuuta 2000 välisenä aikana niille vahvistetun kynnyksen, asetuksen (EY) N:o 2200/96 liitteessä V mainittua yhteisön markkinoiltapoistamiskorvausta alennetaan markkinointivuonna 2000/2001 suhteutettuna siihen, kuinka suuri ylitys on kyseisen kynnyksen laskentaperusteena olevaan tuotantoon nähden. (2) Jäsenvaltioiden toimittamien tietojen perusteella markkinointivuonna 1999/2000 markkinoilta poistettiin 170502 tonnia kukkakaaleja, 314722 tonnia persikoita ja 214443 tonnia nektariineja. (3) Edellä olevan perusteella neuvoston asetuksessa (EY) N:o 2200/96 markkinointivuodeksi 2000/2001 vahvistettua yhteisön markkinoiltapoistamiskorvausta on alennettava kukkakaalien osalta 2,59 prosenttia, persikoiden osalta 2,36 prosenttia ja nektariinien osalta 15,62 prosenttia. (4) Komission asetuksen (EY) N:o 1097/1999 3 artiklassa säädetään, että interventiokynnyksen ylittymisen seurauksia sovelletaan seuraavana markkinointivuonna. Edellä mainitulla tavalla alennettua yhteisön markkinoiltapoistamiskorvausta on sen vuoksi tarpeen soveltaa markkinointivuonna 2000/2001 kukkakaalien, persikoiden ja nektariinien osalta. (5) Tässa asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Yhteisön markkinoiltapoistamiskorvaus vahvistetaan markkinointivuodeksi 2000/2001 seuraavasti: - 7,73 euroa 100 nettokilogrammalta kukkakaaleja, - 12,16 euroa 100 nettokilogrammalta persikoita, - 12,47 euroa 100 nettokilogrammalta nektariineja. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä toukokuuta 2000. Komission puolesta Franz Fischler Komission jäsen (1) EYVL L 297, 21.11.1996, s. 1. (2) EYVL L 160, 26.6.1999, s. 80. (3) EYVL L 133, 28.5.1999, s. 23.